b'\n_START_ARTICLE_\nMarta Torn\xc3\xa9 i Gr\xc3\xa0cia\n_START_SECTION_\nR\xc3\xa0dio i televisi\xc3\xb3\n_START_PARAGRAPH_\nLa carrera en l\'\xc3\xa0mbit de la comunicaci\xc3\xb3 comen\xc3\xa7a amb els seus estudis de producci\xc3\xb3 a l\'ensenyament secundari que li permeteren treballar en les emissores R\xc3\xa0dio Estel, Flaix FM i RAC 1. El seu primer treball a televisi\xc3\xb3 fou com a productora a POPcityCLUB a l\'antiga City TV (actual 8tv), al costat d\'Enric Escud\xc3\xa9. El 2002 va presentar una secci\xc3\xb3 al programa Vitamina N de la mateixa cadena i presentat per Jordi Gonz\xc3\xa1lez, i al costat d\'aquest i part del seu equip va donar el salt a la televisi\xc3\xb3 espanyola amb TNT i Pecado original a la cadena Telecinco l\'any 2005. El 2010 va presentar, durant poc m\xc3\xa9s de dues setmanes, un programa d\'entrevistes anomenat Algo pasa con Marta a La Sexta. _NEWLINE_Al Juny de 2015 va comen\xc3\xa7ar  a presentar C\xc3\xa1mbiame a la cadena Telecinco amb estilistes com Pelayo D\xc3\xadaz, Natalia Fervi\xc3\xba i Cristina Rodr\xc3\xadguez.\n_START_SECTION_\nS\xc3\xa8ries de televisi\xc3\xb3\n_START_PARAGRAPH_\nEl 2007 fou escollida per interpretar a una assistenta anomenada Mar\xc3\xada a la s\xc3\xa8rie El internado de la cadena Antena 3, compartint protagonisme amb joves actors com Blanca Su\xc3\xa1rez o Yon Gonz\xc3\xa1lez i el 2012 es va incorporar a la temporada final de Los protegidos de la mateixa cadena. El 2015 va apar\xc3\xa8ixer a la s\xc3\xa8rie de TV3 "39+1".\n_START_SECTION_\nTeatre\n_START_PARAGRAPH_\nA nivell de Teatre, Torn\xc3\xa9 ha destacat per la seva actuaci\xc3\xb3 al teatre Borr\xc3\xa0s de Barcelona, a l\'obra de teatre M\xc3\xa1s all\xc3\xa1 del puente, dirigida per David Botello i coprotagonitzada amb Santi Mill\xc3\xa1n.'